เป็นประจำเดือนล่าสุดวันที่ 26 มิย.ถึง 1 กค. มีเพศสัมพันธ์กับแฟนแล้วถุงยางอนามัย เกิดขาด กินยาคุมฉุกเฉินทันที 2 เม็ด รู้สึกประจำเดือนขาดดูจากแอปนับวันตกไข่ จึงไปซื้อที่ตรวจ ตรวจครึ้งแรก 1 ขีด เลยรอต่อไปเผื่อเป็นผลข้างเคียงของยา ประจำเดือนขาดมา 11 วัน(ดูจากแอป)จึงซื้อที่ตรวจมาตรวจอีกที พบว่า 1 ขีด รู้สึกกังวลมากเลยค่ะ ตอนนี้ขาดไป 15 วันแล้ว รู้สึกมีตกขาวมาสักพักแล้วค่ะ บางวันปวดท้องหน่วงๆ เหมือนปวดท้องประจำเดือนแต่ประจำเดือนไม่มาสักทีเลยค่ะ ต้องซื้อยาปรับประจำเดือนมากินไหมคะ
สวัสดีค่ ะ หากได้ทานยาคุมฉุกเฉินทันทีหลังมีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะหลังจากนั้น หากประจำเดือนยังไม่มา และได้ตรวจหาการตั้งครรภ์หลังจากที่ประจำเดือนขาด หรือตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ แล้วพบขึ้นเพียง 1 ขีด ก็แสดงว่า ไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา ก็อาจเกิดจากผลของยาคุมฉุกเฉิน และอาจมีปัจจัยอื่นๆ ร่วม เช่น การมีความเครียด ทำงานหนัก พักผ่อนน้อย นอนดึก มีน้ำหนักลด หรือมีน้ำหนักเพิ่มเร็ว เป็นต้นแนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุคค่ะ ยังไม่จำเป็นต้องทานยาปรับประจำเดือนไปค่ะ